Chinezoaica Yue Yuan şi rusoaica Ana Blinkova, principalele favorite, au părăsit turneul de tenis WTA 250 de la Rabat (Maroc), dotat cu premii totale de 267.082 de dolari, încă din primul tur, după înfrângerile suferite luni.
Yuan (36 WTA), prima pe lista capilor de serie, a fost învinsă de jucătoarea italiană Camilla Rosatello, venită din calificări, cu 7-6 (9/7), 1-6, 6-4.
Blinkova (45 WTA), a doua favorită, a fost întrecută în două seturi de germanca Laura Siegemund, cu 6-1, 7-6 (7/4).
De asemenea, a mai fost eliminată şi veterana germană Tatjana Maria (36 ani), de către Nadia Podoroska, învingătoare cu 6-2, 6-4.
Rezultatele înregistrate luni în primul tur la Rabat (zgură):
Camilla Rosatello (Italia) - Yue Yuan (China/N.1) 7-6 (9/7), 1-6, 6-4
Zhuoxuan Bai (China) - Kayla Day (SUA) 6-3, 7-6 (7/4)
Elisabetta Cocciaretto (Italia/N.7) - Yasmine Kabbaj (Maroc) 6-3, 6-4
Nadia Podoroska (Argentina) - Tatjana Maria (Germania) 6-2, 6-4
Xiyu Wang (China/N.6) - Nuria Brancaccio (Italia) 7-6 (7/5), 7-5
Peyton Stearns (SUA) - Aleksandra Krunic (Serbia) 5-7, 6-2, 6-1
Maria Camila Osorio (Columbia) - Elina Avanesian (Rusia) 3-6, 6-4, 4-0 (abandon Avanesian)
Laura Siegemund (Germania) - Ana Blinkova (Rusia/N.2) 6-1, 7-6 (7/4)